CELEX: 62016TN0646
Language: hu
Date: 2016-09-06 00:00:00
Title: T-646/16. P. sz. ügy: A Közszolgálati Törvényszék F-142/11. sz., Simpson kontra Tanács ügyben 2016. június 24-én hozott ítélete ellen Erik Simpson által 2016. szeptember 6-án benyújtott fellebbezés

14.11.2016   
            
            
               HU
            
            
               Az Európai Unió Hivatalos Lapja
            
            
               C 419/51
            
         A Közszolgálati Törvényszék F-142/11. sz., Simpson kontra Tanács ügyben 2016. június 24-én hozott ítélete ellen Erik Simpson által 2016. szeptember 6-án benyújtott fellebbezés
   (T-646/16. P. sz. ügy)
   (2016/C 419/67)
   Az eljárás nyelve: angol
   
      Felek
   
   
      Fellebbező: Erik Simpson (Brüsszel, Belgium) (képviselő: M. Velardo ügyvéd)
   
      A másik fél az eljárásban: az Európai Unió Tanácsa
   
      Kérelmek
   
   A fellebbező azt kéri, hogy a Törvényszék:
   
               —
            
            
               helyezze hatályon kívül az Európai Unió Közszolgálati Törvényszéke által az F–142/11 RENV sz., Erik Simpson kontra Tanács ügyben 2016. június 28-án hozott végzést annyiban, amennyiben az elutasítja az Európai Unió Tanácsa által 2010. december 9-én hozott határozat megsemmisítését és a felperest kötelezi saját költségei, valamint a Tanács részéről felmerült költségek viselésére;
            
         
               —
            
            
               amennyiben szükséges, utalja vissza az ügyet az első fokon eljáró bíróság elé;
            
         
               —
            
            
               a Tanácsot kötelezze ezen eljárások költségének viselésére.
            
         
      Jogalapok és fontosabb érvek
   
   Fellebbezése alátámasztása érdekében a fellebbező két jogalapra hivatkozik.
   
               1.
            
            
               Az első, az indokolási kötelezettséggel kapcsolatos jogalap azon alapul, hogy a Közszolgálati Törvényszék állítólag tévesen alkalmazta a jogot, megsértette az uniós jogot, végzését nem támasztotta alá előírt indokolással és elferdítette a bizonyítékokat.
            
         
               2.
            
            
               A második, az egyenlő bánásmód elvével és a nyilvánvaló értékelési hibával kapcsolatos jogalap azon alapul, hogy a Közszolgálati Törvényszék a felperes állítása szerint elferdítette a bizonyítékokat, tévesen alkalmazta a jogot, megsértette az uniós jogot és a megtámadott végzést nem indokolta elegendő módon.